Теренът на улица „Чардафон Велики“ бил отчужден още през 1908 г., но Балканските войни пречат на идеята да бъде изградено училище. След войните броят на учениците драстично се увеличил и към 1927 г. старото училище „Кирил и Методий“ вече не можело да издържи голямото количество ученици, а през 1928 г. окончателно е взето решението да се изградят три нови училища, защото поради Чирпанското земетресение сградата на старото училище е непригодна за обитаване.